GRAD OSIJEK, Kuhačeva 9, Osijek, OIB: 30050049642, koga zastupa gradonačelnik Ivan Radić, mag.oec. (u nastavku teksta: Naručitelj)
i
_____________, OIB:________, koga zastupa __________(u nastavku teksta: Izvođač), 
sklopili su
U G O V O R
o radovima na uređenju prostora na Trgu V. Lisinskog u Osijeku 

Članak 1.
[bookmark: _Hlk89333765][bookmark: _Hlk113437724]Ovaj ugovor sklapa se na temelju provedenog postupka prikupljanja ponuda za izvođenje radova na uređenju prostora na Trgu V. Lisinskog u Osijeku, ponude Izvođača broj __ od ___2022. koja je u navedenom postupku nabave odabrana kao najpovoljnija. 
Predmet ovog ugovora je izvođenje radova na uređenju na Trgu V. Lisinskog u Osijeku potrebnih za rad gradske uprave, a sve sukladno ponudi Izvođača i troškovniku dostavljenom u sklopu ponude.
Članak 2.
Cijena radova iz čl. 1. ovoga ugovora iznosi:

	                                                            
	kuna

	+ PDV 25%
	                                    
	kuna

	Ukupno:
	                    
	kuna

	(slovima:)


po jediničnim cijenama i u okviru vrsta radova i količina iskazanih u troškovniku koji se prilaže ovom ugovoru.                                         
Ukupno ugovorena cijena uključuje i sve troškove i radove neophodne za neometanu funkciju i/ili po život i zdravlje sigurnu uporabu susjednih građevina.
Ugovorena cijena pokriva sve obveze i troškove Izvođača iz ovog ugovora te sve što je potrebno za točno izvođenje i dovršenje ugovorenih radova i otklanjanje svih nedostataka.
Smatrat će se da je Izvođač pregledao gradilište, njegovu okolicu, dobio sve potrebne informacije o rizicima, nepredviđenim izdacima i drugim okolnostima koji mogu utjecati na radove i da je prije podnošenja ponude bio zadovoljan svim relevantnim činjenicama te da neće imati nikakvih naknadnih potraživanja s tim u svezi.
Navedene cijene su nepromjenjive i fiksne do izvršenja ovoga ugovora u cijelosti.
Članak 3.
Izvođač je dužan izvršiti radove u roku 30 dana od dana sklapanja Ugovora.
Datum završetka radova se smatra datum primopredaje koji se upisuje u zapisnik o primopredaji radova. 
Stručna osoba Naručitelja zadužena za praćenje i realizaciju Ugovora je Željka Antunović.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju radova, obračun ugovorne kazne i sl.

Članak 4.
Rok je bitan sastojak Ugovora. Ukoliko krivnjom Isporučitelja dođe do prekoračenja ugovorenog roka ispunjenja obveze, Naručitelj ima pravo od Isporučitelja naplatiti ugovornu kaznu za prekoračenje roka iz članka 3. stavka 1. ovog Ugovora te naknadu štete nastale zbog zakašnjenja i neurednog izvršenja preuzetih obveza.
Naručitelj može održati ugovor na snazi ako nakon isteka roka, bez odgađanja obavijesti Isporučitelja da zahtijeva ispunjenje ugovora
Ukoliko krivnjom Izvođača dođe do prekoračenja ugovorenog roka ispunjenja obveze, a Naručitelj sukladno stavku 2. ovog članka zahtjeva od Isporučitelja ispunjenje ugovora u  dodatnom roku koji će odrediti Naručitelj, Naručitelj ima pravo od Isporučitelja naplatiti ugovorenu kaznu u visini 2% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 20% (dvadeset posto) od ugovorene vrijednosti radova.
Ukoliko ugovorna kazna dostigne maksimalni iznos ugovorne kazne Naručitelj ima pravo raskinuti ugovor bez štetnih posljedica za Naručitelja te aktivirati jamstvo za uredno izvršenje ugovora ili odrediti novi rok izvršenja radova.
Ugovorne strane su suglasne da je Naručitelj ovlašten ugovornu kaznu obračunavati umanjenjem ispostavljenog računa.
Članak. 5.
Ugovorne strane suglasno utvrđuju da će se obračun izvedenih radova, koji su predmet ovoga Ugovora vršiti na temelju stvarno isporučenih i ugrađenih količina, a platiti na temelju uredno ispostavljenog računa u roku do 30 (trideset) dana od dana zaprimanja e-računa o izvedenim radovima na žiro – račun Izvođača.
Izvođač je obavezan izdavati, a Naručitelj zaprimati i obrađivati te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
Naručitelj ima pravo prigovora na račun ako utvrdi nepravilnosti te pozvati Izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Članak 6.
Izvođač je dužan izvoditi ugovorene radove stručno i kvalitetno u skladu s ponudom i troškovnikom, važećim pozitivnim propisima, normativima i standardima, a čija je primjena obvezna, pravilima struke i tehničkom dokumentacijom.
Izvođač je obvezan osigurati materijal, opremu i sve ostalo, potrebno za izvođenje ugovorenih radova čija je vrijednost obuhvaćena u cijeni radova po ovom ugovoru.
Izvođač je dužan ugrađivati materijal propisane i ugovorene kvalitete.
Izvođač je dužan omogućiti Naručitelju stalan nadzor nad radovima i kontrolu količine, kakvoće i sukladnosti ugrađenih proizvoda.
Štetu izazvanu neadekvatnim zaštitnim mjerama Izvođač prihvaća nadoknaditi u cijelosti.


Članak 7.
Izvođač je dužan nakon potpisa Ugovora, a najkasnije u roku 8 (osam) dana, Naručitelju predati jamstvo za uredno izvršenje Ugovora u obliku zadužnice ili bjanko zadužnice naznačene na iznos od 10% (deset posto) vrijednosti ugovora bez PDV-a.
Ovo jamstvo naručitelj će aktivirati u slučaju kršenja ugovornih odredbi i raskida ugovora.
Jamstveni rok za izvedene radove je 2 (dvije) godine računajući od dana primopredaje radova.
Izvođač  se obvezuje da će u jamstvenom roku bez prava na posebnu nadoknadu, izvršiti otklanjanje svih nedostataka na objektu.
Kao jamstvo za otklanjanje nedostataka u jamstvenom roku Izvođač je dužan dostaviti zadužnicu ili bjanko zadužnicu na iznos od 10% (deset posto) ukupne vrijednosti izvedenih radova bez PDV-a.
Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.
Jamstvo za otklanjanje nedostataka u jamstvenom roku Izvođač je dužan dostaviti u roku od 8 (osam) dana od dana primopredaje. U slučaju nedostavljanja jamstva u predviđenom roku Naručitelj može aktivirati jamstvo za uredno izvršenje ugovora.
Članak 8.
Ukoliko se u toku izvršenja Ugovora utvrdi da Izvođač koristi podizvođača za kojeg nije dobio naknadnu suglasnost Naručitelja, Naručitelj će jednostrano raskinuti Ugovor i zatražiti naknadu štete koju je pretrpio zbog raskida Ugovora. 
Članak 9.
Naručitelj ima pravo raskinuti Ugovor u slijedećim slučajevima:
-	ukoliko Izvođač izvodi radove mimo projekta i tehničke regulative i nakon upozorenja predstavnika Naručitelja ili nadzornog inženjera,
-	ukoliko ne dostavi jamstvo za uredno ispunjenje Ugovora,
-	ukoliko predstavnik naručitelja ili nadzorni inženjer uoči da radove na gradilištu izvodi podizvođač koji nije naveden u ponudi glavnog Izvođača, a da za istog nije dobio pisanu suglasnost Naručitelja da s istim smije izvršiti radove u potpunosti ili samo u dijelu.
Članak 10.
Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.
Članak 11.
Ovaj ugovor načinjen je u 4 (četiri) istovjetna primjerka, od kojih po 2 (dva) primjerka pripadaju Naručitelju i Izvođaču.
Članak 12.
Ugovorne strane potpisom preuzimaju prava i obveze iz ovoga ugovora.
U Osijeku, _____________ 2022.	
		                    
	ZA IZVOĐAČA
	ZA NARUČITELJA

	
	Gradonačelnik:

	
                     
	Ivan Radić, mag. oec.

